Shane Long

Shane Patrick Long (født 22. januar 1987) er en irsk fotballspiller som fra den 30. juni 2023 er klubbløs.

Han har tidligere spilt for klubbene Cork City FC, Reading FC og West Bromwich Albion. Han var også en del av Irlands tropp under EM i fotball 2012.

 Klubbkarriere 
Long startet sin fotballkarriere hos Cork City FC som hospitant sommeren 2004, men fikk sin førstelagsdebut allerede den 25. mars 2005. Med kontakter til den engelske klubben Reading FC ble både Long og hans lagkamerat Kevin Doyle solgt i juni 2005.

 Reading 
Hos Reading ble Long en bidragsyter til at klubben vant Football League Championship i 2005/2006-sesongen med sine tre scoringer på ti kamper, til tross for at han var fjerdevalg bak landsmannen Doyle samt Dave Kitson og Leroy Lita.Readingfc.co.uk – Player Profile, Shane Long    (Besøkt 3. juni 2012) Den påfølgende sesongen ble spilt i Premier League, hvor Long med sine to scoringer på 21 innhopp fikk verdifull Premier League-erfaring i en 2006/2007-sesong som endte på en respektabel åttendeplass. Sommeren 2007 skrev han under på en ny firårskontrakt med klubben.Readingfc.co.uk – Quartet sign new contracts  (Publisert 5. juli 2007, besøkt 3. juni 2012) I den påfølgende 2007/2008-sesongen fikk han 27 innhopp, men at han kun scoret tre mål bidro til at Reading ikke klarte å berge plassen, da de rykket ned på dårligere målforskjell enn Fulham FC. 

I 2008/2009-sesongen spilte han hele 39 seriekamper, hvorav 26 som innbytter, og scoret ni mål. Reading endte til slutt på en fjerdeplass ble kvalifisert til playoff, hvor de omsider tapte sammenlagt 0–3 i semifinalen mot Burnley FC, som siden vant finalen og rykket opp til Premier League. I 2009/2012-sesongen fikk han flere kamper fra start, og i FA-cupens tredje runde mot Liverpool FC skaffet han en straffe på overtid og dermed fikk kampen inn i ekstraomganger etter at Liverpool hadde tatt ledelsen 1–0. Long scoret deretter det avgjørende målet på en heading i første ekstraomgang, som dermed sendte Reading til fjerde runde.BBC.co.uk – Liverpool 1–2 Reading (Av Phil Dawkes. Publisert 13. januar 2012, besøkt 3. juni 2012) Fra slutten av januar til begynnelsen av februar 2010 scoret han fire mål på tre kamper og bidro til at Reading gjorde et byks oppover på tabellen,ESPN Soccernet.com – Report: Reading v Plymouth Argyle  (Publisert 9. februar 2012, besøkt 3. juni 2012) men hans andre utvisning for sesongen i en FA-cupkamp gjorde at Reading fikk problemer med å etablere seg i toppen.

I 2010/2011-sesongen etablerte han seg fast i startoppstillingen, og med sine 21 seriemål på 46 kamper var han en markant bidragsyter til at Reading klarte å avslutte sesongen på en femteplass, og dermed gikk inn i playoffspill mot Cardiff City FC. Long scoret to mål i den andre semifinalekampen og gjorde at Reading kvalifiserte seg til finale, men tapte der til fordel for Swansea City AFC. Readings styreformann John Madejski uttalte likevel at Longs prestasjoner i sesongen var av verdensklasse, og at han verdsatte Long til £20 millioner pund.Skysports.com – Reading aware of Long interest (Publisert 31. mai 2011, besøkt 3. juni 2012)  

 West Bromwich Albion 
Den 9. august 2011 signerte Long på en treårskontrakt med Premier League-klubben West Bromwich Albion FC.WBA.co.uk – Albion complete Long capture (Publisert 24. januar 2011, besøkt 3. juni 2012) Han ble manager Roy Hodgsons sjette signering i forkant av 2011/2012-sesongen, hvor Ben Foster, Zoltán Gera, Billy Jones, Gareth McAuley og Márton Fülöp også ankom klubben.BBC.co.uk – Shane Long joins West Bromwich Albion from Reading (Publisert 9. august 2011, besøkt 3. juni 2012) Long debuterte for WBA i åpningskampen mot Manchester United FC (1–2), hvor han scoret utligningsmålet mot Uniteds målvakt David de Gea i første omgang.BBC.co.uk – West Brom 1–2 Man Utd (Av Saj Chowdhury. Publisert 14. august 2011, besøkt 3. juni 2012) Totalt fikk Long 32 seriekamper og åtte seriemål, noe som bidro til at West Bromwich endte på en respektabel tiendeplass ved sesongslutt. 

 Hull City 
Den 17. januar 2014 ble Long solgt til Hull City AFC hvor han skrev under på en kontrakt med varighet på 3,5 år.Hullcitytigers.com – Long Signs For The Tigers  (Publisert 17. januar 2014, besøkt 15. august 2014) Han debuterte for Hull i seriekampen borte mot Crystal Palace FC den 28. januar 2014 (0–1).BBC.co.uk – Crystal Palace 1-0 Hull (Av Gary Rose. Publisert 28. januar 2014, besøkt 15. august 2014) I tospann med Nikica Jelavić fikk han 15 seriekamper, og noterte seg for fire seriemål i vårsesongen.

 Southampton 
Den 14. august 2014 skrev han under på en fireårskontrakt med Southampton FC, under ledelse av Ronald Koeman, på en ukjent overgangsum.Saintsfc.co.uk – Announcement: Saints land Shane Long  (Publisert 14. august 2014, besøkt 15. august 2014)

 Landslagskarriere 
Long fikk sin landslagsdebut for  i vennskapskampen borte mot  den 7. februar 2007 (2–1). I mai samme år fikk han sin første scoring for Irland da han scoret ett mål i vennskapskampen borte mot  den 26. mai 2007 (1–1). Han scoret også mål i vennskapskampen mot  i oktober 2010, som Irland tapte 1–2. Under EM-kvalifiseringskampene i mars 2011 fikk han tillit i ly av Kevin Doyles skadefravær. Long ble deretter tatt ut i den irske troppen til EM i fotball 2012 i Polen og Ukraina av landslagstrener Giovanni TrapattoniFAI.ie – EURO 2012 squad named (Publisert 7. mai 2012, besøkt 31. mai 2012), hvor Irland ble trukket i gruppe C sammen med ,  og .

Han ble tatt ut i s EM-tropp til EM i Frankrike 2016.Her er alle EM-troppene

 Referanser 

 Eksterne lenker 


Kategori:Irske fotballspillere
Kategori:Spillere i Fotball-EM 2012
Kategori:Spillere i Fotball-EM 2016
Kategori:Fotballspillere for Cork City FC
Kategori:Fotballspillere for Reading FC
Kategori:Fotballspillere for West Bromwich Albion FC
Kategori:Fotballspillere for Hull City AFC
Kategori:Fotballspillere for Southampton FC
Kategori:Fotballspillere for AFC Bournemouth
Kategori:Personer fra County Tipperary